МИНИСТЕРСТВО НА ВЪТРЕШНИТЕ РАБОТИ
А К А Д Е М И Я  
ЗАПОВЕД

№ 4581з-1782/21.08.2026 г.

	ОТНОСНО: 
	Обявяване на конкурс за заемане на академичнa длъжност ДОЦЕНТ, ВИСШЕ УЧИЛИЩЕ за служител във факултет ПБЗН при Академията на МВР


На основание чл. 49, ал. 4, т. 4 от Закона за Министерството на вътрешните работи и чл. 3, ал. 1 и чл. 24, ал. 2 и ал. 3 от Закона за развитие на академичния състав в Република България, чл. 55, ал. 1 и ал. 2 от Правилника за прилагане на ЗРАСРБ и Протокол 3 (рег. № 4581р-10446/01.07.2026 г.) на Академичния съвет при Академия на МВР
I. ОБЯВЯВАМ конкурс за заемане на академична длъжност ДОЦЕНТ, ВИСШЕ УЧИЛИЩЕ за служители по чл. 142, ал. 1, т. 3 от Закона за МВР от област на висшето образование: 5. „Технически науки“, професионално направление 5.7. „Архитектура, строителство и геодезия“, учебните дисциплини „Теоретична механика“, „Съпротивление на материалите“ и „Строителна механика“, както следва:

ФАКУЛТЕТ „Пожарна безопасност и защита на населението“
КАТЕДРА „Фундаментални и общоинженерни науки”

ДОЦЕНТ, ВИСШЕ УЧИЛИЩЕ –   на  1  щ. бр. 
II. ИЗИСКВАНИЯ към кандидатите за участие в подборната процедура:

1. Да имат придобита минимална образователна и научна степен на висшето образование „доктор”;
2. Области на висшето образование: 5. „Технически науки“;
3. Професионални направления: 5.7.„Архитектура, строителство и геодезия“;
4. Към крайната дата за подаване на заявленията за участие в конкурса да имат минимален професионален стаж 3 (три) години, от които не по-малко от 2 (две) на академична длъжност „асистент”, „главен асистент” или „преподавател“, включително хоноруван, или да е бил член на научноизследователски екип в същото или в друго висше училище или научна организация, или специалист от практиката, с доказани постижения в своята област, или да е упражнявал художественотворческа дейност; 

5. Да не са временно отстранени от длъжност.

6. Да отговарят на минималните национални изисквания по чл. 2б, ал. 2 и 3, съответно на изискванията по чл. 2б, ал. 5 от ЗРАСРБ;

7. да нямат доказано по законоустановения ред плагиатство или недостоверност на представените научни данни в научните трудове.
III. НЕОБХОДИМИ ДОКУМЕНТИ и срок на подаването им:
Кандидатите, които отговарят на изискванията по т. ІІ, в срок 2 /два/ месеца от обявяването на конкурса в „Държавен вестник“ да подадат в сектор „Човешки ресурси и правно обслужване” при Академията на МВР: 

1. Заявление до ректора на Академията на МВР; 
2. Автобиография;

3. Лична карта;

4. Творческа автобиография, която включва информация за учебната и научноизследователската работа на кандидата;

5. Нотариално заверено копие на диплома за завършено висше образование (при издадена диплома от чуждестранно учебно заведение - удостоверение за признато образование);

6. Нотариално заверено копие на диплома за образователна и научна степен на висшето образование „доктор”, респ. научна степен „доктор на науките“;
7. Резюме на научните трудове, публикувани след защитата на докторската дисертация;

8. Да представят публикуван монографичен труд или равностойни публикации в специализирани научни издания или доказателства за съответни на тях художественотворчески постижения в областта на изкуствата, които да не повтарят представените за придобиване на образователната и научна степен „доктор“ и за придобиването на научната степен „доктор на науките“;
9. Справка за изпълнение на минималните национални изисквания по чл. 2б, ал. 2 и 3, съответно на изискванията по чл. 2б, ал. 5, както и справка за оригиналните научни приноси, към които се прилагат съответните доказателства, определени в ЗРАСРБ и ППЗРАСРБ и ПУДАМВР;
10. Оригинални научноизследователски трудове, публикации, изобретения и други научни и научно-приложни резултати;
11. Медицинско свидетелство (за работа);
12. Документ за трудов стаж;

13. Други документи, удостоверяващи интересите и постиженията на кандидата в съответната научна област.
За дата на подаване на документите от кандидатите да се счита датата на завеждане на същите в деловодството на АМВР, бул. „Александър Малинов” № 1.

Не се приемат документи, подадени след срока по точка III.

IV. НАЧИН ЗА ПРОВЕЖДАНЕ на конкурсната процедура:
1. При условията и по реда на Закона за развитие на академичния състав в Република България, Правилника за прилагане на ЗРАСРБ и Правилника за устройството и дейността на Академията на МВР.
2. Научното жури се определя със заповед на ректора на Академия на МВР.
V. ОПРЕДЕЛЯМ състав на комисията, която да допусне кандидатите до участие в конкурсната процедура: 


ПРЕДСЕДАТЕЛ: /П/ 


ЧЛЕНОВЕ: /П/
Сектор „Човешки ресурси и правно обслужване“ да организира публикуването на обявлението за конкурсната процедура в „Държавен вестник”, на Интернет страницата на Академия на МВР и дирекция „Човешки ресурси“ - МВР.

Копие от заповедта да бъде изпратена на дирекция „Човешки ресурси“ – МВР за сведение, на сектор „Секретариат“ към отдел „Секретариат, комендатура и оркестър“ при Академията на МВР и на членовете на комисията – за изпълнениe.
ВПД РЕКТОР: /П/
СТАРШИ КОМИСАР

доц. д-р Милорад Йорданов

